CELEX: C2005/330/60
Language: sl
Date: 2005-12-24 00:00:00
Title: Zadeva T-391/05: Tožba, vložena  24. oktobra 2005  — Komisija proti Reagecon Diagnostics

24.12.2005   
            
            
               SL
            
            
               Uradni list Evropske unije
            
            
               C 330/25
            
         Tožba, vložena 24. oktobra 2005 — Komisija proti Reagecon Diagnostics
   (Zadeva T-391/05)
   (2005/C 330/60)
   Jezik postopka: angleščina
   Stranki
   
      Tožeča stranka: Komisija Evropskih skupnosti (zastopnik: L. Flynn, agent)
   
      Tožena stranka: Reagecon Diagnostics Ltd
   Predlogi tožeče stranke
   
               —
            
            
               Toženi stranki naj se naloži plačilo Komisiji
               
                           —
                        
                        
                           
                                       a)
                                    
                                    
                                       v znesku 169.658,65 evrov (stodevetinšestdeset tisoč šestooseminpetdeset evrov in petinšestdeset centov), kar je 161.953,99 evrov dolgovanega zneska in 7.704,66 evrov zamudnih obresti z dnem 21. oktobra 2005 po 5,53 % stopnji.
                                    
                                 
                     
                           —
                        
                        
                           
                                       b)
                                    
                                    
                                       v znesku 24.537,14 evrov dnevno v obliki obresti, po 5,53 % stopnji od 16. novembra 2005 do datuma, ko se dolg v celoti poplača.
                                    
                                 
                     
         
               —
            
            
               tožena stranka naj nosi stroške postopka.
            
         Tožbeni razlogi in bistvene trditve
   Evropska skupnost, ki jo zastopa Evropska komisija, je s toženo stranko sklenila pogodbo št. MAS3-CT-1998-0177 v okviru posebnega programa za raziskave in tehnološki razvoj, vključno s predstavitvijo na področju pomorske znanosti in tehnologije, znane kot „program MAST III“ (1). Pogodba se nanaša na izvajanje raziskovalnega projekta sodelovanja, imenovanega „Razvoj in preiskus inovativnega sistema na ionsko selektivne elektrode za spremljanje in nadziranje skupnega dušika v morskih vodah“, ki naj bi potekal 24 mesecev, od 1. decembra 1998.
   Pogodba je določala, da naj bi Komisija sofinancirala zadevni projekt in tožena stranka je 1. decembra 1998 prejela predplačilo v višini 268.000 ECU. Nadaljnje vmesno plačilo v višini 134.417 EUR je bilo izplačano 6. septembra 2000. Zneski, ki jih je tako izplačala Komisija toženi stranki so znašali skupaj 402.417 EUR.
   Komisija je 24. in 25. septembra 2001 revidirala pogodbo. Revizija je pokazala, da so prispevki Komisije do tega trenutka presegli 50 % stroškov projekta. Revizija je prav tako razkrila, da je poročilo o stroških, ki ga je predložil drug udeleženec pri projektu, nezakonito podpisala tožena stranka.
   Tožena stranka je 25. januarja 2002 predložila dodatno poročilo o stroških za obdobje med 1. decembrom 1999 in 30. novembrom 2000.
   Komisija je izvedla dve neodvisni tehnični presoji projekta in izmenjala dopise s toženo stranko o ugotovitvah revizije in o teh dveh presojah ter izpostavljenih vprašanjih. Na podlagi tega je Komisija izdala toženi stranki zadolžnico, s katero je zahtevala povračilo zneska 161.953,99 EUR, kot razliko med celotnimi stroški v višini 240.463,01, ki jih je sprejela Komisija in celotnim zneskom, ki ga je Komisija predhodno plačala toženi stranki.
   S tožbo želi Komisija povračilo zgoraj navedenega zneska, skupaj s pripadajočimi obrestmi, v skladu s pravnim redom Irske, ki velja za pogodbo.
   
      (1)  Odločba Sveta št. 94/804/ES, z dne 23. novembra 1994, UL L 334, str. 59.